**ИЗБОРНОМ ВЕЋУ МЕДИЦИНСКОГ ФАКУЛТЕТА**

**УНИВЕРЗИТЕТА У БЕОГРАДУ**

Комисија за припрему реферата:

1. Проф. др Силвио Де Лука, редовни професор уже научне области Патолошка физиологија Универзитета у Београду – Медицинског факултета, председавајући

2. Проф. др Јелена Нешовић Остојић, редовни професор уже научне области Патолошка физиологија Универзитета у Београду – Медицинског факултета, члан

3. Проф. др Маја Милетић, редовни професор уже научне области Базичне стоматолошке науке Универзитета у Београду – Стоматолошког факултета, члан

одређена на седници Изборног већа Медицинског факултета у Београду одржаној 02.07.2025. године, анализирала је пријаве на конкурс расписан у огласним новинама „Послови“ Националне службе за запошљавање Републике Србије, објављеном 24.09.2025. за избор једног сарадника у звање асистента, за ужу научну област ПАТОЛОШКА ФИЗИОЛОГИЈА, на одређено време од три године, и подноси следећи

**РЕФЕРАТ**

На расписани конкурс јавио се један (1) кандидат: др Андрија Вуковић, доктор медицине, досадашњи асистент за ужу научну област Патолошка физиологија.

Кандидат:

**А. ОСНОВНИ БИОГРАФСКИ ПОДАЦИ**

- Име, средње име и презиме: Андрија, Милан, Вуковић

- Датум и место рођења: 12.07.1992. године, Београд

- Установа у којој је запослен: Медицински факултет Универзитета у Београду, Институт за патолошку физиологију „Љубодраг Буба Михаиловић“

- Звање / радно место: асистент

- Ужа научна област: Патолошка физиологија

**Б. СТРУЧНА БИОГРАФИЈА, ДИПЛОМЕ И ЗВАЊА**

**Основне студије**

– Назив установе: 2011/12. године уписао Медицински факултет Универзитета у Београду

– Место и година завршетка, просечна оцена: дипломирао на Медицинском факултету Универзитета у Београду 2019. године, са просечном оценом 9.07 (девет и 07/100)

– 2020. године завршио приправнички стаж, а 2021. положио стручни испит за доктора медицине

**Докторске студије**

- Назив установе: поновно уписан на 3. годину Докторских академских студија на Медицинском факултету Универзитета у Београду

- Модул: Физиолошке науке

- Година уписа: 2020/21

**Досадашњи избори у наставна и научна звања**

- 26.05.2021. године, у звање сарадника у настави за ужу научну област Патолошка физиологија на Медицинском факултету Универзитета у Београду

**-** 26.05.2022. године, у звање сарадника у настави за ужу научну област Патолошка физиологија на Медицинском факултету Универзитета у Београду

- 29.03.2023. године, у звање асистента за ужу научну област Патолошка физиологија на Медицинском факултету Универзитета у Београду

**В. ОЦЕНЕ ПЕДАГОШКОГ РАДА**

У оквиру интегрисаних академских студија Медицинског факултета Универзитета у Београд, кандидат учествује у извођењу практичне и семинарске наставе на катедри Патолошке физиологије. Укључен је и у наставу на интегрисаним академским студијама на енглеском језику.

У оквиру постдипломске наставе, учествује на мастер академским студијама „Медицинa дуговечности и здравог старења“ на Медицинском факултету Универзитета у Београду.

Кандидат је од стране студената оцењен следећим оценама: 4,95 (2023/24) и 4,96 (2022/23).

**Г. ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Кандидат је био два (2) пута члан комисије за одбрану дипломске тезе:

- 06.08.2025. – студент Поповић Федор 551/17, наслов тезе: „Хируршко лечење карцинома колона/ректума“

- 28.12.2023. – студенткиња Ђуричић Надежда 275/17, наслов тезе: „Значај магнезијума за ексцитабилна ткива“.

**Д. ПОДАЦИ О ОБЈАВЉЕНИМ НАУЧНО-ИСТРАЖИВАЧКИМ РАДОВИМА**

Списак научних и стручних радова

Оригинални радови *in extenso* у часописима са *JCR* (*Journal Citation Reports*) листе

1. Нешовић-Остојић Ј, Ковачевић С, Де Лука СР, Иванов М, Ненадовић А, **Вуковић А**. Therapeutic Potential of Apocynin: A Promising Antioxidant Strategy for Acute Kidney Injury. Antioxidants 2025, 14(8): 1025. https://doi.org/10.3390/antiox14081025 **M21a IF 6,6**
2. **Вуковић А,** Карановић Д, Михаиловић-Станојевић Н, Милорадовић З, Бркић П, Животић М, Нешовић-Остојић Ј, Иванов М, Ковачевић С, Вајић УЈ, Јововић Ђ, Де Лука СР. Apocynin and Hyperbaric Oxygen Therapy Improve Renal Function and Structure in an Animal Model of CKD. Biomedicines 2024, 12(12): 2788. https://doi.org/10.3390/biomedicines12122788 **M21 IF 3,9**
3. Макевић В, Миловановић ИД, Поповац Н, Јанковић Р, Трајковић Ј, **Вуковић А**, Милошевић Б, Јевтић Ј, Де Лука СР, Илић АЖ. Fractal Parameters as Independent Biomarkers in the Early Diagnosis of Pediatric Onset Inflammatory Bowel Disease. Fractal Fract 2023, 7 (8):619. https://doi.org/10.3390/fractalfract7080619  **M21a IF 3,6**

Рад у часопису Медицинска истраживања

1. Марковић Н, Мијушковић С, Јовановић М, Митовић Н, Ненадовић А, **Вуковић** **А**, Ковачевић С, Косић М, Јулоски Ј, Станковић М, Нешовић-Остојић Ј. The effect of the most abundant bioactive compounds of the Mediterranean diet on the osteoblast-mediated osteoclast differentiation signaling pathway: In silico analysis. Медицинска истраживања 2025. https://doi.org/10.5937/medi0-60144.

Цео рад у часопису који није укључен у *JCR* листу, нити у *MedLine* базу података

1. **Вуковић А**, Де Лука СР, Карановић Д. Animal models of chronic kidney disease. Медицински подмладак 2026, 77(2). https://doi.org/10.5937/mp77-47463.

Цео рад у зборнику међународног скупа

1. Нешовић Остојић Ј, Ковачевић С, Митовић Н, Ненадовић А, **Вуковић А**, Јовановић М. When, how, and why is it necessary to assess kidney function in cardiovascular patients? 7th International Congress of Cardionephrology – KARNEF 2025, Пирот, 2025, 174-181. https://doi.org/10.46793/KARNEF25.182NO.

Извод у зборнику међународног скупа

1. **Вуковић А,** Обрадовић А, Ненадовић А, Митовић Н, Јанковић С, Јанковић В, Стефановић С, Јеремић Р, Бркић П, Ковачевић С, Нешовић Остојић Ј. Effects of hyperbaric oxygenation in macro- and oligo-elements composition in kidney tissue. 7th International Congress of Cardionephrology – KARNEF 2025, Пирот, Кардионефрологија 2025,2025,248-249. https://doi.org/10.46793/KARNEF25.258V
2. **Вуковић А**, Карановић Д, Михаиловић-Станојевић Н, Милорадовић З, Нешовић-Остојић Ј, Бркић П, Иванов М, Ковачевић С, Вајић УЈ, Јововић Ђ, Де Лука СР. Apocynin prevents blood pressure rising and improves kidney function in rats with 5/6 nephrectomy. 33rd European meeting on hypertension and cardiovascular prevention, Берлин, Journal of Hypertension 2024, 42 (Suppl 1) e31-e31. https://doi.org/10.1097/01.hjh.0001019584.98966.66
3. Петровић МТ, Гига ВЛ, Степановић ЈЈ, Бошковић НН, Белеслин БД, **Вуковић А**, Ракочевић И, Дедић С, Александрић С, Добрић МР, Ђорђевић-Дикић АД. Long-term prognosis of a stress echocardiography in patients after successful primary percutaneous intervention and incomplete revascularization of non-culprit lesions. EUROECHO 2017, The Twenty-First Annual Meeting of the European Association of Echocardiography, Лисабон, European Heart Journal-Cardiovascular Imaging 2017, 18 (Suppl 3) iii343-iii344.
4. Бошковић Н, Петровић МТ, Гига В, Ракочевић И, Замаклар ДТ, Дедић С, **Вуковић А**, Александрић С, Тешић М, Добрић М, Недељковић И, Белеслин Б, Ђорђевић Дикић А, Степановић Ј. Impaired heart rate recovery after incomplete revascularization for acute myocardial infarction with st elevation in patients without inducible ischemia. EUROECHO 2017, The Twenty-First Annual Meeting of the European Association of Echocardiography, Лисабон, European Heart Journal-Cardiovascular Imaging 2017, 18 (Suppl 3) iii156.
5. Бошковић Н, Петровић МТ, Гига В, Ракочевић И, Трифуновић Д, Александрић С, Тесић М, Дедић С, **Вуковић А**, Добрић М, Недељковић И, Јовановић И, Белеслин Б, Ђорђевић-Дикић А, Степановић Ј. Correlation between prognostic markers of stress echocardiography and severity of coronary artery disease in patients after primary PCI. Други Конгрес кардиоваскуларног имиџинга Србије, Конгрес Радне групе за кардиоваскуларни имиџинг Удружења кардиолога Србије, Београд, 25-27 фебруар 2017. године. Срце и крвни судови, волумен 36, суплемент A – Сажеци, 2017. година, стр. 7.

Извод у зборнику националног скупа

1. **Вуковић А.** Модалитети лечења акутног апендицитиса – отворена насупрот лапароскопској апендектомији. 59. Конгрес студената биомедицинских наука Србије са интернационалним учешћем, Копаоник, Србија 26. април – 30. април 2018. Књига сажетака, стр. 732.

2. **Вуковић А.** Прогностички значај стресне ехокардиографије код болесника са примарном перкутаном коронарном интервенцијом и инкомплетном реваскуларизацијом. 58. Конгрес студената биомедицинских наука Србије са интернационалним учешћем, Копаоник, Србија 28. април – 02. мај 2017. Књига сажетака, стр. 275.

Поглавља у уџбеницима и практикумима

1. Де Лука СР, **Вуковић А**. Поремећаји и функционална испитивања аутономног нервног система. У Практикуму из патолошке физиологије са радном свеском, Медицински факултет Универзитета у Београду, Београд, 2023, 978-86-7117-716-0 (одлука Већа за редовну наставу Медицинског факултета Универзитета у Београду, бр.4827/10 од 20.06.2023.), 249-255.
2. Де Лука СР, **Вуковић А**. Патофизиологија гастроинтестиналног тракта. У Практикуму из патолошке физиологије са радном свеском, Медицински факултет Универзитета у Београду, Београд, 2023, 978-86-7117-716-0 (одлука Већа за редовну наставу Медицинског факултета Универзитета у Београду, бр.4827/10 од 20.06.2023.), 183-191.

**Ђ. ОЦЕНА О РЕЗУЛТАТИМА НАУЧНО-ИСТРАЖИВАЧКОГ РАДА**

Андрија Вуковић уписан је поновно на 3. годину Докторских академских студија на модулу Физиолошке науке, у току којих је обучен за рад са експерименталним животињама. У оквиру свог научно-истраживачког рада на Институту за патолошку физиологију Медицинског факултета Универзитета у Београду публиковао је као аутор и ко-аутор 3 оригинална рада у престижним међународним часописима са *JCR* листе, са кумулативним импакт-фактором 14,1. Као ко-аутор, учествовао је у изради и публиковању оригиналног рада у часопису „Медицинска истраживања“, док је као први аутор учествовао у публиковању прегледног рада у часопису „Медицински подмладак“. Као предавач, учествовао је на конгресима са међународним учешћем, при чему је у зборницима датих конгреса публиковао 1 цео рад, као и 2 извода. Учествовао је као ко-аутор у изради званичног практикума из Патолошке физиологије Медицинског факултета Универзитета у Београду. Од 2024. године учествује на пројекту финансираном од стране Министарства науке, технолошког развоја и иновација, бр. 451-03-137/2025-03/200110.

Кандидат је показао вољу и преданост према научном раду, што показују приложене публикације, као и њихов квалитет.

**Е. ОЦЕНА О АНГАЖОВАЊУ У РАЗВОЈУ НАСТАВЕ И ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Кандидат се континуирано усавршава у свом делокругу рада, и кроз образовни процес упознаје студенте са најновијим научним достигнућима**.** Члан је Српског друштва кардионефролога од 2025. године. Од страних језика познаје енглески. Познавање рада на рачунару: *MS Office*, *Microsoft OS*.

**Ж. ЗАКЉУЧНО МИШЉЕЊЕ И ПРЕДЛОГ КОМИСИЈЕ**

На конкурс расписан у огласним новинама „Послови“ Националне службе за запошљавање Републике Србије, објављеном 24.09.2025. године за избор једног сарадника у звање асистента, за ужу научну област ПАТОЛОШКА ФИЗИОЛОГИЈА, на одређено време од три године, пријавио се један (1) кандидат (др Андрија Вуковић). Пријављени кандидат испуњава услове предвиђене расписаним конкурсом. Након детаљног увида у приложену документацију, Комисија у саставу: проф. др Силвио Де Лука, проф. др Јелена Нешовић Остојић, и проф. др Маја Милетић једногласно је предложила да се за место сарадника у звање асистента, за ужу научну област ПАТОЛОШКА ФИЗИОЛОГИЈА, на одређено време од три године, изабере кандидат др Андрија Вуковић.

Др Андрија Вуковић, тренутно у звању асистента, пет година ради на Институту за патолошку физиологију Медицинског факултета Универзитета у Београду. У свом педагошком раду је показао изванредну преданост и одговорност и све облике наставе обавља изузетно квалитетно. Својим радом у настави покушава да студентима пренесе комплексна знања која се тичу етиопатогенетских механизама и принципа у основи различитих болести. Кроз научно залагање, труди се да дође до резултата који ће бити од значаја како за његов рад са студентима, тако и за рад лекара у клиничкој пракси.

На основу горе наведеног, Комисија са великим задовољством предлаже Изборном већу Медицинског факултета у Београду, да на место сарадника у звање асистента, за ужу научну област ПАТОЛОШКА ФИЗИОЛОГИЈА, на одређено време од три године изабере кандидата **др Андрију Вуковића.**

Београд 17.11.2025. Комисија у саставу:

Проф. др Силвио Де Лука, председник Комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Јелена Нешовић Остојић, члан Комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Маја Милетић, члан Комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_